smcproject/ml-wiki-sentences huggingface dataset:
നരേന്ദ്രന് ആജീവനാന്തം തടവ് ശിക്ഷ വിധിക്കപ്പെടുന്നു.
ജയിലിൽ ആയിരിക്കുമ്പോൾ, "ബെൻ" എന്ന തൂലികാനാമത്തിൽ അദ്ദേഹം ശരണാലയം ഒരു പുസ്തകം എഴുതുന്നു, അത് വളരെയധികം പ്രചാരത്തിലാകുന്നു.
അദ്ദേഹത്തിന് ഒരു സംസ്ഥാന അവാർഡ് ലഭിക്കുന്നുവെങ്കിലും, അദ്ദേഹത്തിന്റെ യഥാർത്ഥ വ്യക്തിത്വം ഒരിക്കലും വെളിപ്പെടുത്തപ്പെടുന്നില്ല.
പത്രപ്രവർത്തകയായ മാനസ (ശരണ്യ) രചയിതാവ് പരോൾ നേടുന്നതിനായി കോടതിനടപടികൾക്കു പിന്നാലെയാണന്ന് കണ്ടെത്തുകയും അദ്ദേഹത്തിന് പരോൾ നേടാൻ ശ്രമിക്കുകയും ചെയ്യുന്നു.
നരേന്ദ്രന് തുടക്കത്തിൽ ഇതിൽ താൽപ്പര്യം തോന്നുന്നില്ലെങ്കിലും, ഒടുവിൽ പരോളിന് അപേക്ഷിക്കുകയും വ്യക്തിപരമായി അവാർഡ് സ്വീകരിക്കാൻ 28 ദിവസത്തെ പരോൾ അനുവദിക്കുകയും ചെയ്യുന്നു.
ജയിലിൽ നിന്ന് പുറത്തുപോയപ്പോൾ, ജനാർദ്ദനൻ ദുരൂഹമായി മരിച്ചുവെന്നുള്ള സന്ദേശം നരേന്ദ്രന് ലഭിക്കുന്നു.
കുറ്റവാളികളെ കണ്ടെത്താനും തന്റെ മരണത്തിന് കാരണമായവരെ നശിപ്പിക്കാനും അദ്ദേഹം ഒരു ദൗത്യം ആരംഭിക്കുന്നതിലൂടെ കഥ വികസിക്കുന്നു.
താരം വേഷം 1 മമ്മൂട്ടി ബെൻ നരേന്ദ്രൻ 2 ശ്രീനിവാസൻ അഡ്വ.
പി എസ് നെന്മാറ 3 ശരണ്യ പൊൻവണ്ണൻ മാനസ 4 ജയറാം ജനാർദ്ദനൻ 5 പാർവതി ഗീത 6 മുരളി ആർ‌കെ നമ്പ്യാർ 7 കൊല്ലം തുളസി ജലീം 8 മാമുക്കോയ കുഞ്ഞിക്കണ്ണൻ 9 ഫിലോമിന വീടിന്റെ ഉടമ 10 തിക്കുറിശ്ശി സുകുമാരൻ നായർ ജനാർദ്ദനന്റെഅച്ഛൻ 11 സുകുമാരി ജനാർദ്ദനന്റെ അമ്മ 12 മോഹൻ രാജ് സ്റ്റാൻലി 13 ജഗന്നാഥ വർമ്മ വാരിയർ 14 ഒടുവിൽ ഉണ്ണികൃഷ്ണൻ അനന്തൻ 15 [[[കരമന ജനാർദ്ദനൻ നായർ]] ജോൺ സക്കറിയ 16 അസീസ് ഡേവിഡ് 17 ജഗന്നാഥൻ ബുക്ക് ഷോപ്പ് ഉടമ ഗാനങ്ങൾ‌ വരികൾ: കൈതപ്രം ഈണം: ജോൺസൺ നമ്പർ.
പാട്ട് പാട്ടുകാർ രാഗം 1 ശ്യാമാംബരം നീളേ കെ എസ് ചിത്ര 2 ശ്യാമാംബരം കെ ജെ യേശുദാസ്
1989 ൽ ഏറ്റവും കൂടുതൽ കളക്ഷൻ നേടിയ ചിത്രങ്ങളിലൊന്നായി ഈ ചിത്രം മാറി.
പരാമർശങ്ങൾ ബാഹ്യ ലിങ്കുകൾ അർത്ഥം (1989) വിഡിയോ യൂട്യൂബിൽ അർത്ഥം ഇന്റർനെറ്റ് മൂവി ഡാറ്റാബേസിൽ
അർത്ഥവിജ്ഞാനം ഇംഗ്ലീഷ് വിലാസം https://ml.wikipedia.org/wiki/Senmantics വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഭാഷാർത്ഥത്തെക്കുറിച്ചുള്ള പഠനമാണ് അർത്ഥവിജ്ഞാനം (Semantics).
ഒന്നു മറ്റൊന്നുമായി ബന്ധപ്പെട്ടു കിടക്കുന്ന അർത്ഥമേഖലയാണ് ഭാഷയിലെ പദങ്ങൾ.
ഭാഷാശാസ്ത്രത്തിന്റെ കാഴ്ചപ്പാടിൽ ഭാഷ വ്യത്യസ്ത തലങ്ങളിലാണ് അപഗ്രഥിക്കപ്പെടുന്നത്.
ആശയവിനിമയമാണ് ഭാഷയുടെ മുഖ്യധർമ്മം എന്നതിനാൽ അതിന് സഹായകമായ രീതിയിൽ ഭാഷാപദങ്ങൾ വിന്യസിക്കപ്പെടുന്നതെങ്ങനെയെന്നും  ഓരോ വ്യത്യസ്ത സന്ദർഭങ്ങളിലും അനുയോജ്യമായ അർത്ഥം കണ്ടെത്താൻ കഴിയുന്നതെങ്ങനെയെന്നും അന്വേഷിക്കേണ്ടതുണ്ട്.
അർഥത്തിന്റെ വ്യത്യസ്തമായ അടരുകൾ പരിശോധിക്കുന്നതിന് സഹായകമായ ധാരാളം വിജ്ഞാനശാഖകൾ ഉണ്ട്.
അവയെല്ലാം തന്നെ കൂട്ടിച്ചേർത്തുപയോഗിച്ചാൽപ്പോലും അർത്ഥം പൂർണമായി വിശദീകരിക്കുക പ്രയാസമായിരിക്കും.
പദങ്ങളുടെ സൂചിതാർത്ഥത്തെയും നിയതാർത്ഥത്തെയും ഭാഷാശാസ്ത്രത്തിന്റെ വെളിച്ചത്തിൽ വിവേചിച്ചു കാണിക്കേണ്ടിവരും .
ഭാഷയിലെ എല്ലാ ഘടകങ്ങൾക്കും ഒരേ പോലെയുള്ള അർത്ഥം കാണിച്ചുതരാൻ കഴിയില്ല.
അടിസ്ഥാനപരമായി ഒരു രൂപിമത്തിന്റെ അർത്ഥത്തെ ഒരു അർത്ഥിമമായി കണക്കാക്കിയാണ് അർത്ഥവിജ്ഞാനം ഘടനാപരമായി അർത്ഥത്തെ അപഗ്രഥിക്കുന്നത്.
അവലംബം ↑ ആധുനികഭാഷാശാസ്ത്രം, കെ.എം.പ്രഭാകരവാരിയര്, ശാന്താ അഗസ്റ്റിന്, കേരളഭാഷാ ഇന്സ്റ്റിറ്റ്യൂട്ട്
അർതുറോ മോളിന സോസ ഇംഗ്ലീഷ് വിലാസം https://ml.wikipedia.org/wiki/Arturo_Molina_Sosa
ഒരു മെക്സിക്കൻ ഗൈനക്കോളജിസ്റ്റും രാഷ്ട്രീയക്കാരനുമാണ് അർതുറോ മോളിന സോസ.
1934-ൽ ഒക്‌സാക്കയിലാണ് അർതുറോ മോളിന സോസ ജനിച്ചത്.
മെക്സിക്കൻ അംഗീകൃത പ്രസവചികിത്സകയായ പോർഫിരിയ സോസ ആയിരുന്നു അദ്ദേഹത്തിന്റെ അമ്മ.
1958-ൽ മെക്സിക്കോയിലെ നാഷണൽ ഓട്ടോണമസ് യൂണിവേഴ്സിറ്റിയിൽ നിന്ന് ബിരുദം നേടിയ ശേഷം അദ്ദേഹം ശസ്ത്രക്രിയാ വിദഗ്ധനായി.
1960-ൽ മെക്സിക്കോയിലെ ജനറൽ ഹോസ്പിറ്റലിൽ ഗൈനക്കോളജിസ്റ്റും പ്രസവചികിത്സകനും ആയി.
തന്റെ മെഡിക്കൽ കരിയറിന് പുറമേ അദ്ദേഹം ഒക്‌സാക്കയിലെ പബ്ലിക് ഹെൽത്ത് സെക്രട്ടറി, രാഷ്ട്രീയ പ്രവർത്തകൻ, യൂണിയൻ പ്രവർത്തകൻ, നിയമസഭാംഗം, ഡോ. ഓറേലിയോ വാൽഡിവിസോ ഹോസ്പിറ്റൽ പ്രിൻസിപ്പൽ , യുഎൻഎഎം, യുഎബിജോ, ഗ്വാഡലജാര സർവകലാശാല എന്നിവയിലെ പ്രൊഫസർ ആയിരുന്നു.
അർത്തുങ്കൽ പള്ളി ഇംഗ്ലീഷ് വിലാസം https://ml.wikipedia.org/wiki/Arthunkal_Church
17-ആം നൂറ്റാണ്ടിൽ പോർച്ചുഗീസുകാർ പണിത വി. ആൻഡ്രൂസ് പള്ളി
ആലപ്പുഴ ജില്ലയിലെ ചേർത്തല താലൂക്കിൽ അർത്തുങ്കൽ എന്ന പ്രദേശത്ത് സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് അർത്തുങ്കൽ പള്ളി (Today Bacilica) എന്നറിയപ്പെടുന്ന സെന്റ് ആൻഡ്രൂസ് ബസിലിക്ക .
പോർച്ചുഗീസുകാർ പണിത പുരാതനമായ ഈ ദേവാലയം വിശുദ്ധ സെബസ്ത്യാനോസിന്റെ നാമത്തിലുള്ള  കേരളത്തിലെ ഒരു പ്രമുഖ തീർഥാടനകേന്ദ്രവുമാണ്.
ആലപ്പുഴ രൂപതയുടെ കീഴിലാണ് ഈ ദേവാലയം പ്രവർത്തിക്കുന്നത്.
വിശുദ്ധ സെബസ്ത്യാനോസിന്റെ തിരുനാൾ ഇവിടെ ആഘോഷപൂർവ്വം കൊണ്ടാടാറുണ്ട്.
ശബരിമല ദർശനം കഴിഞ്ഞെത്തുന്ന ഈ ഭാഗത്തുള്ള അയ്യപ്പഭക്തർ അർത്തുങ്കൽ പള്ളിയിൽ വെളുത്തച്ചന്റെ സവിധത്തിലെത്തിലെത്തി നേർച്ചകൾ സമർപ്പിച്ച്  മാലയൂരുന്ന ഒരു പതിവും ഉണ്ട്.
കേരളത്തിലെ നാട്ടുരാജ്യങ്ങളിലൊന്നായിരുന്ന മൂത്തേടത്ത് രാജ്യത്തിന്റെ ആസ്ഥാനമായിരുന്നു അർത്തുങ്കൽ.
വ്യവസായികകേന്ദ്രംകൂടെയായിരുന്ന ഈ പ്രദേശത്ത്, ധാരാളം ക്രൈസ്തവരുണ്ടായിരുന്നു.
പക്ഷേ, ദൈവാലയത്തിന്റെയും വൈദികരുടെയും അഭാവംമൂലം മാമോദീസയടക്കമുള്ള കൂദാശകൾ സ്വീകരിക്കുവാൻ ഇവർക്ക് മാർഗ്ഗമുണ്ടായിരുന്നില്ല.
വാസ്കോ ഡ ഗാമയുടെ കേരളസന്ദർശനത്തിനുശേഷം ഇവിടെയെത്തിയ പോർട്ടുഗീസ് മിഷണറിമാരിൽ ചിലർ മൂത്തേടവും സന്ദർശിച്ചു.
തദ്ദേശവാശികളായ ക്രൈസ്തവർ ഇവരെ ഏറെ സന്തോഷത്തോടെ സ്വീകരിച്ചു.
അർത്തുങ്കൽ കേന്ദ്രമാക്കി അന്ന് ഈ പ്രദേശം ഉൾപ്പെട്ടിരുന്ന അങ്കമാലി രൂപതയുടെ മെത്രാനായിരുന്ന മാർ അബ്രഹാമിന്റെ അനുവാദപ്രകാരം മതപ്രബോധനവും കൂദാശനൽകലും ആരംഭിച്ചു.
പള്ളിയുടെ മുൻഭാഗം
1560 മുതൽ മിഷണറിമാരും നാട്ടുകാരായ ക്രൈസ്തവരും ഒരു ദൈവാലയംപണിയുന്നതിനായി, മൂത്തേടത്തുരാജാവിന്റെ അനുവാദംതേടിയെങ്കിലും അദ്ദേഹം ആദ്യം സമ്മതംനൽകിയില്ല.
എന്നാൽ നിരന്തരാഭ്യർത്ഥനയും മിഷണറിമാരിൽനിന്നു തനിക്ക് ലഭിച്ച സഹായങ്ങളും പരിഗണിച്ച്, രാജാവ് ദൈവാലയനിർമ്മാണത്തിന് അനുമതി നൽകുകയും തടിയുടെ ആവശ്യത്തിലേക്കായി തന്റെ ഉദ്യാനത്തിൽനിന്ന് മരങ്ങൾ നൽകി സഹായിക്കുകയുംചെയ്തു.
ഇപ്രകാരം 1581-ൽ അർത്തുങ്കലിൽ വിശുദ്ധ അന്ത്രയോസിന്റെ നാമധേയത്തിൽ, തടിയിലും തെങ്ങോലയിലും വടക്കോട്ട് ദർശനമായി പണികഴിപ്പിച്ച ദൈവാലയത്തിന്റെ പ്രതിഷ്ഠാകർമ്മം നടന്നത്, വിശുദ്ധ അന്ത്രയോസിന്റെ തിരുനാൾദിനമായ നവംബർ 30-നായിരുന്നു.
ഫാദർ ഗാസ്പർ പയസ് ആയിരുന്നു ആദ്യവികാരി.
1584-ൽ പള്ളിയുടെ വികാരിയായി ചുമതലയേറ്റ ഫാദർ ഫെനിഷ്യോ, പള്ളിയുടെ നവീകരണത്തിൽ താല്പര്യമെടുക്കുകയും കല്ലിലും കുമ്മായത്തിലും പുതുക്കി നിർമ്മിക്കുകയുംചെയ്തു.
ഫെനിഷ്യോയെ സാധാരണക്കാരായ ജനങ്ങളും ഭരണാധികാരികളും വളരെയധികം ഇഷ്ടപ്പെടുകയും ഒരു വിശുദ്ധനായി കരുതി ബഹുമാനിക്കുകയുംചെയ്തു.
ജനങ്ങൾ യൂറോപ്യൻ പുരോഹിതനായിരുന്ന അദ്ദേഹത്തെ "വെളുത്ത അച്ചൻ" എന്നു ആദരപൂർവ്വം വിളിച്ചിരുന്നു. 'വെളുത്തച്ചൻ'  എന്നത്, പിന്നീട് വിശുദ്ധ സെബസ്ത്യാനോസിന്റെ മറ്റൊരുപേരായി മാറുകയാണ് ഉണ്ടായത്.
1632-ൽ ഫാദർ ഫെനോഷ്യ മരണമടയുകയും വലിയൊരു ജനാവലിയുടെ സാന്നിദ്ധ്യത്തിൽ പള്ളിയുടെ ഉള്ളിൽത്തന്നെ സംസ്കരിക്കുകയുംചെയ്തു.
1640-ൽ പള്ളി പടിഞ്ഞാറോട്ടഭിമുഖമായി വിപുലവും മനോഹരവുമായി പുനർനിർമ്മിച്ചു.
ഗതാഗതസൗകര്യങ്ങൾ പരിമിതമായിരുന്നകാലത്ത്, നിർമ്മാണാവശ്യത്തിനുള്ള കരിങ്കല്ലുകൾ വള്ളങ്ങളിലായിരുന്നു അർത്തുങ്കലിൽ എത്തിച്ചത്.
ഇക്കാലയളവിലാണ് ഇറ്റലിയിലെ മിലാനിൽനിന്നുള്ള വിശുദ്ധ സെബസ്ത്യാനോസിന്റെ രൂപം പള്ളിയിൽ പ്രതിഷ്ഠിക്കുന്നത്.
ബസിലിക്ക
2010 ജൂലൈ 9 നാണ് ഈ പള്ളിയെ ബസിലിക്കയായി ഉയർത്തിയത്.
പള്ളിയുടെ ദീർഘകാല ചരിത്രപ്രാധാന്യം കണക്കിലെടുത്താണ് ബസിലിക്കയാക്കിയത്.
കേരളത്തിലെ ഏഴാമത്തെയും ആലപ്പുഴ രൂപതയിലെ ആദ്യത്തെയും  മൈനർ ബസിലിക്കയാണ് അർത്തുങ്കൽ.
രൂപതയിലെ രണ്ടാമത്തെ മൈനർ ബസിലിക്ക പദവിക്ക് അർഹവും സ്ഥാനം പിടിക്കാനും പോകുന്നത് തുമ്പോളിപ്പള്ളിയാണ്.
എല്ലാ വർഷവും ജനുവരി 10-ന് ആരംഭിക്കുന്ന ചരിത്രപ്രസിദ്ധമായ അർത്തുങ്കൽ തിരുനാൾ ജനുവരി 27നാണ് സമാപിക്കുന്നത്.
ഈ തിരുനാളിനാരംഭമായി ഉയർത്തുവാനുള്ള കൊടി പാലായിൽ നിന്നുമാണ് എത്തിക്കുക.
ഈ കൊടി ആലപ്പുഴ കത്തിഡ്രൽ പള്ളിയിൽ എത്തിച്ചു അവിടെനിന്നും വൈകിട്ട് അർത്തുങ്കളിലേക്ക് കൊണ്ടുപോകും  വഴി തുമ്പോളി മാതാവിന്റെ  അനുഗ്രഹവും , പ്രാർത്ഥനയും ഏറ്റുവാങ്ങിക്കൊണ്ടു കടന്നുപോകുന്നു.
ഈ പെരുന്നാൾക്കാലത്ത് എല്ലാ മത വിഭാഗങ്ങളിലുമുള്ള ധാരാളം ഭക്തജനങ്ങൾ അർത്തുങ്കൽ പള്ളിയിൽ  എത്തിച്ചേരുന്നു.
കൊടിയ രോഗങ്ങളിൽ നിന്നും അപകടങ്ങളിൽ നിന്നും രക്ഷപെട്ടവരുമാണ് വിശുദ്ധ സെബസ്ത്യാനോസിന് നന്ദി പ്രകാശിപ്പിക്കുവാൻ പെരുന്നാളിന് എത്തുന്നത്.
അവർ അടുത്തുള്ള കടൽത്തീരത്തുനിന്ന് പള്ളി വരെ മുട്ടിൽ ഇഴഞ്ഞ് വിശുദ്ധനോടുള്ള കൃതജ്ഞത കാണിക്കുന്നു.
സ്വർണ്ണം, വെള്ളി, എന്നിവയിൽ തീർത്ത മനുഷ്യാവയവങ്ങളുടെയും അമ്പ്, വില്ല് എന്നിവയുടെയും രൂപങ്ങളും വിശ്വാസികൾ ഇവിടെ കാണിക്കയായി അർപ്പിക്കുന്നു.
ജനുവരി 20-നാണ് പ്രധാന തിരുനാൾ.
ആലപ്പുഴ ജില്ലയിൽ അർത്തുങ്കൽ പള്ളി കഴിഞ്ഞാൽ ജില്ലയിലെ ഏറ്റവും വലിയ പെരുന്നാൾ 
ആഘോഷത്തോടും , തീർത്ഥാടനം നടത്തുന്നതുമായ ക്രൈസ്തവ ദേവാലയങ്ങളാണ് തുമ്പോളിപ്പള്ളിയും , എടത്വാപള്ളിയും.
എത്തിച്ചേരാനുള്ള വഴി ഏറ്റവും അടുത്തുള്ള വിമാനത്താവളം: നെടുമ്പാശ്ശേരി അന്താരാഷ്ട്ര വിമാനത്താവളം , ആലുവ.
ഏറ്റവും അടുത്തുള്ള റെയിൽ‌വേ
സ്റ്റേഷൻ: ചേർത്തല.
ഏറ്റവും അടുത്തുള്ള KSRTC ബസ് സ്റ്റേഷൻ: ചേർത്തല ആലപ്പുഴ - തുമ്പോളി - മാരാരിക്കുളം - -അർത്തുങ്കൽ - ചെല്ലാനം - തോപ്പുംപടി, കൊച്ചി  തീരദേശ (State Highway ( SH66 ) -Road സംസ്ഥാന പാത)റോഡ് വഴി.
അർത്തുങ്കൽ വെളുത്തച്ചനും ശബരിമല അയ്യപ്പനുമായി ബന്ധപ്പെട്ട് ധാരാളം ഐതിഹ്യങ്ങൾ നിലവിലുണ്ട്.
അയ്യപ്പന്റേയും വാവരുടേയും അടുത്ത സുഹൃത്തായിരുന്നു വി. ആൻഡ്രൂ എന്ന് ഫ്രാൻസിസ് ഡേയ് കേരളത്തെക്കുറിച്ച് 1863-ൽ എഴുതിയ ഗ്രന്ഥത്തിൽ വിവരിക്കുന്നു.
എന്നാൽ ഐതിഹ്യങ്ങളിൽ സൂചിപ്പിക്കുന്ന വെളുത്തച്ചൻ യൂറോപ്യനായ ഫാദർ ഫെനോഷ്യ ആണെന്നാണ് മറ്റൊരു അഭിപ്രായം.
കലകളിലും ദർശനങ്ങളിലും തത്പരനായിരുന്ന ഈ വൈദികശ്രേഷ്ഠൻ കളരിപ്പയറ്റ് പഠിക്കുവാനായി ചീരപ്പൻചിറയിലെത്തി.
അയ്യപ്പന്റെ ഗുരുകുലവും ചീരപ്പൻചിറയായിരുന്നുവെന്നും അവിടെ ഇരുവരും സഹോദരതുല്യമായ സ്നേഹത്തോടെ താമസിച്ചു പഠിച്ചുവെന്നും ഇവരുടെ ഭാഷ്യം.
ചിത്രശാല സിമിത്തേരി പഴയ പള്ളിയും പുതിയ പള്ളിയും - വശങ്ങൾ പഴയ പള്ളിയുടെ ഉൾഭാഗം പായക്കപ്പൽ പുതിയ പള്ളിയുടെ ഒരു വശം പള്ളിയുടെ മുന്നിലെ കപ്പേള പള്ളിയുടെ മുൻഭാഗം പുതിയ പള്ളിയുടെ ഉൾഭാഗം
അവലംബം ↑ http://www.deepika.com/Archives/Cat2_sub.asp?ccode=Cat2 hcode=149260%5Bപ്രവർത്തിക്കാത്ത+കണ്ണി%5D ↑ അർത്തുങ്കൽ ബസലിക്കയിൽ അയ്യപ്പൻമാരുടെ തിരക്കേറുന്നു Archived 2013-12-23 at the Wayback Machine .
- മാതൃഭൂമിദിനപത്രം ↑ ↑ https://archive.org/stream/landpermaulsorc01daygoog#page/n26/mode/2up ↑ അർത്തുങ്കൽ പള്ളി,മനോരമ ഓൺലൈൻ, ശേഖരിച്ചത് 14 ഒക്ടോബർ 2010 പുറംകണ്ണികൾ St. Andrew's Basilica, Arthunkal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡെസ്റ്റിനേഷൻ കേരള വെബ് 123 ഇന്ത്യ
അർത്ഥന ബിനു ഇംഗ്ലീഷ് വിലാസം https://ml.wikipedia.org/wiki/Arthana_Binu
മലയാളം , തെലുങ്ക് , ഹിന്ദി ചലച്ചിത്ര മേഖലകളിൽ പ്രവർത്തിക്കുന്ന ഒരു അഭിനേത്രിയാണ് അർത്ഥന ബിനു .
കേരളത്തിലെ തിരുവനന്തപുരം സ്വദേശിയായ ഈ അഭിനേത്രി, 2016 ൽ പുറത്തിറങ്ങിയ തെലുങ്കു ചിത്രമായ സീതമ്മ ആണ്ടലു രാമയ്യ സിത്രാലു എന്ന ചിത്രത്തിലൂടെയാണ് ചലച്ചിത്രരംഗത്ത് തന്റെ അരങ്ങേറ്റം കുറിച്ചത്.
മുദ്ദുഗവു (2016), തൊണ്ടൻ (2017), സെമ്മ (2018), കഡൈകുട്ടി സിംഗം (2018) എന്നീ ചിത്രങ്ങളിൽ അഭിനയിച്ചതിന്റെ പേരിലും അവർ അറിയപ്പെടുന്നു.
90 കളുടെ തുടക്കത്തിൽ ചലച്ചിത്രലോകത്തു സജീവമായിരുന്ന നടൻ വിജയകുമാറിന്റെ മകളാണ് അർത്ഥന.
തിരുവനന്തപുരത്തെ സെന്റ് തോമസ് സ്കൂളിലാണ് അർത്ഥന പ്രാഥമിക വിദ്യാഭ്യാസം നടത്തിയത്.
പതിനൊന്നാം ക്ലാസിൽ പഠിച്ചുകൊണ്ടിരിക്കുന്ന കാലത്തുതന്നെ മലയാളത്തിൽ ടെലിവിഷൻ ചാനലുകളിൽ അവതാരികയായി പ്രവർത്തിച്ചിരുന്നു.
സ്കൂൾ വിദ്യാഭ്യാസാനന്തരം തിരുവനന്തപുരത്തെ മാർ ഇവാനിയോസ് കോളജിൽ ബാച്ചിലർ ഓഫ് ജെർണലിസം, മാസ് കമ്യൂണിക്കേഷൻ ആന്റ് വീഡിയോ പ്രൊഡക്ഷൻ വിഭാഗത്തിൽ പഠനത്തിനു ചേർന്നു.
ബിരുദം നേടുന്നതിനു മുമ്പുതന്നെ അർത്ഥന ഒരു മോഡലായുള്ള തന്റെ കരിയർ ആരംഭിച്ചിരുന്നു.
ഫ്ലവേർസ് ടിവി ചാനൽ സംപ്രേഷണം ചെയ്തതും ശ്രീകണ്ഠൻ നായർ ചിട്ടപ്പെടുത്തിയതുമായ ‘സ്മാർട്ട് ഷോ’ എന്ന വിനോദ-ജനപ്രിയ ഗെയിം ഷോ അവതരിപ്പിച്ചതോടെയാണ് പ്രശസ്തി അവരെ തേടിയെത്തുന്നത്.
നടൻ സുരേഷ് ഗോപിയോടൊപ്പം നീങ്ങൾക്കു ആകാം കോടീശ്വരൻ എന്ന ഷോയുടെ പ്രചരണത്തിനുവേണ്ടിയും അവർ പ്രവർത്തിച്ചിരുന്നു.
2015 ൽ, ശ്രീകണ്ഠൻനായരുടെ സഹ അവതാരികയായി ഫ്ലവേർസ് ടി.വി ചാനലിന്റെ ‘സ്മാർട്ട് ഷോ’ എന്ന ഗെയിം ഷോയിലൂടെയാണ് അർത്ഥന ആദ്യമായി ക്യാമറയെ അഭിമുഖീകരിക്കുന്നത്.
2016 ൽ തന്റെ രണ്ടാം വർഷ കോളജ് വിദ്യാഭ്യാസകാലത്ത് ശ്രീനിവാസ് ഗവിറെഡ്ഡി സംവിധാനം ചെയ്ത തെലുങ്ക് റൊമാന്റ്ക് കോമഡി ചിത്രമായിരുന്ന സീതമ്മ ആണ്ടലു രാമയ്യ സിത്രാലുവിൽ രാജ് തരുണിനോടൊപ്പം പ്രത്യക്ഷപ്പെട്ടുകൊണ്ടd അർത്ഥന അഭിനയരംഗത്ത് അരങ്ങേറ്റം കുറിച്ചു.
അതേവർഷംതന്നെ മുദ്ദുഗവു എന്ന ചിത്രത്തിൽ ഗോകുൽ സുരേഷിനോടൊപ്പം അഭിനയിച്ചുകൊണ്ട് മലയാളത്തിലും അരങ്ങേറ്റം നടത്തി.
പിന്നീട് സമുദിരക്കനി സംവിധാനം ചെയ്ത തോണ്ടൻ (2017) എന്ന ചിത്രത്തിൽ വിക്രാന്ത്, സമുദിരക്കനി, സുനൈന എന്നിവരോടൊപ്പം തമിഴ് സിനിമാ ലോകത്തേയ്ക്കും കാലെടുത്തുവച്ചു.
സംവിധായകൻ പാണ്ടിരാജിന്റെ നിർമ്മാണക്കമ്പനിയുടെ കീഴിൽ തോണ്ടനു മുമ്പുതന്നെ കരാറൊപ്പിട്ടിരുന്നതും ജി.വി. പ്രകാശ് കുമാറിനോടൊപ്പം അഭിനയിച്ചതുമായ സെമ്മ എന്ന അവരുടെ ചിത്രം 2810 മെയ് 25 നു പുറത്തുവന്നിരുന്നു.
ഈ ചിത്രത്തിലെ അവരുടെ പ്രകടനം മികച്ച പ്രതികരണമുളവാക്കുകയും ചിത്രം ദർശിക്കാനിടയായ സംവിധായകൻ പാണ്ടിരാജ് തന്റെ അടുത്ത സംരംഭമായ കടൈക്കുട്ടി സിംഗം (2018) എന്ന കുടുംബ ചിത്രത്തിൽ കാർത്തിയോടൊപ്പം അഭിനയിക്കുന്നതിനായി അവരെ കരാർ ചെയ്തിരുന്നു.
അവലംബം ↑ https://behindtalkies.com/arthana-binu/#Overviews307f-98ca ↑ https://in.bookmyshow.com/person/arthana-binu/1064559/filmography
അർത്ഥനാരീശ വർമ്മ ഇംഗ്ലീഷ് വിലാസം https://ml.wikipedia.org/wiki/Arthanareesa_Varma
ഇന്ത്യൻ സ്വാതന്ത്ര്യ സമര സേനാനിയും കവിയും എഴുത്തുകാരനും പത്രപ്രവർത്തകനുമായിരുന്നു അർത്ഥനാരീശ വർമ്മ .
വണ്ണിയർ രാഷ്ട്രീയത്തിലെ പ്രധാന പങ്കുവഹിച്ചതിനാണ് അദ്ദേഹം അറിയപ്പെടുന്നത്.
സുഗവന പടയച്ചിയുടെയും ലക്ഷ്മി അമ്മാളിന്റെയും മകനായി 1874 ജൂലൈ 27 ന് തമിഴ്‌നാട്ടിലെ സേലത്താണ് വർമ്മ ജനിച്ചത്.
1911-ൽ വർമ്മ "സ്വദേശ് അഭിമാനി" എന്ന പബ്ലിഷിംഗ് ഹൗസിന്റെ മാനേജരായി പ്രവർത്തിച്ചു.
സുബ്രഹ്മണ്യ ഭാരതിയുടെ കവിതകൾ അദ്ദേഹത്തെ ആകർഷിച്ചു.
1931-ൽ വർമ്മ തന്നെ "വീരഭാരതി" എന്ന പേരിൽ ഒരു ജേണൽ പ്രസിദ്ധീകരിക്കുകയും അതിന്റെ എഡിറ്ററായിരുന്നു.
സ്വാതന്ത്ര്യ സമരത്തിന്റെയും അതിന്റെ പ്രവർത്തനങ്ങളുടെയും വാർത്തകൾ ഇന്ത്യയിലുടനീളം പ്രചരിപ്പിക്കുക എന്നതായിരുന്നു ജേണലിന്റെ ലക്ഷ്യം.
ഇന്ത്യൻ സ്വാതന്ത്ര്യ സമര സേനാനി തിരു.
ആർ.ആർ. ചിന്ന രാമഗൗണ്ടറിന്റെ സുഹൃത്തായിരുന്നു.
ഇന്ത്യൻ സ്വാതന്ത്ര്യ സമരത്തിന് ന്യൂസ് ജേണൽ പിന്തുണ നൽകുന്നത് നിരോധിക്കാൻ ബ്രിട്ടീഷ് സർക്കാർ ജേണൽസ് റെഗുലേഷൻ ആക്ടിൽ ഭേദഗതി കൊണ്ടുവന്നു.
വർമ്മയുടെ "വീരഭാരതി" ബ്രിട്ടീഷ് സർക്കാർ നിരോധിക്കുകയും ചെയ്തു.
സുബ്രഹ്മണ്യ ഭാരതിയുടെ മരണത്തെക്കുറിച്ച് പദ്യഗാഥ രചിച്ച ഏക കവിയായിരുന്നു അദ്ദേഹം.
വണ്ണിയാർ രാഷ്ട്രീയത്തിൽ വർമ്മ ഒരു പ്രധാന പങ്ക് വഹിച്ചു.
വണ്ണിയർ രാഷ്ട്രീയത്തിന്റെ അമരക്കാരനായി അദ്ദേഹം കണക്കാക്കപ്പെട്ടിരുന്നു.
1964 ഡിസംബർ 7-ന് തിരുവണ്ണാമലയിൽ വർമ്മ അന്തരിച്ചു.
അർണോൾഡ് സ്വാറ്റ്സെനെഗർ ഇംഗ്ലീഷ് വിലാസം https://ml.wikipedia.org/wiki/Arnold_Schwarzenegger
‍അർണോൾഡ് അലോയിസ് ഷ്വാർസെനെഗർ ( ഇംഗ്ലീഷ് : Arnold Alois Schwarzenegger (German pronunciation (IPA): [aɐnɔlt aloʏs ʃvaɐtsənɛgɐ]) ഒരു ആസ്ട്രിയൻ അമേരിക്കൻ ബോഡി ബിൽഡറും ,നടനും, വ്യവസായിയും, രാഷ്ട്രീയപ്രവർത്തകനുമാണ്‌.
നവംബർ 17, 2003 മുതൽ ജനുവരി 3, 2011 വരെ കാലിഫോർണിയയുടെ ഗവർണർ ആയിരുന്നു.
1947 ജൂലൈ 30 -ന് ഓസ്ട്രിയയിൽ ജനിച്ചു.
ഇപ്പോൾ അമേരിക്കക്കാരനാണ്.
ശരീര സൗന്ദര്യ മാത്സരികൻ, ഹോളിവുഡ് സൂപ്പർ താരം എന്നീ നിലകളിൽ പ്രശസ്തനായി.
അമേരിക്കയിലെ കാലിഫോർണിയയുടെ 38-ആമത്തെ ഗവർണർ ആയിരുന്നു ഇദ്ദേഹം.
ഓസ്ട്രിയയിൽ ആണ് ജനിച്ചതെങ്കിലും ഇപ്പോൾ അമേരിക്കക്കാരനായാണ് അറിയപ്പെടുന്നത്.
‘ കോനൻ ‘ പരമ്പരയിലുള്ള സിനിമകൾ ആണ് അദ്ദേഹത്തിനെ പ്രശസ്തനാക്കിയത്.
ഓസ്ട്രിയൻ ഓക്ക് എന്നായിരുന്നു മി. ഒളിമ്പിയൻ കാലത്തെ വിളിപ്പേര് എന്നാൽ അർണീ എന്നും അഹ്നോൾഡ് എന്നുമാണ് ഹോളിവുഡിൽ അറിയപ്പെട്ടത്.
ഏറ്റവും അടുത്തായി ഗവർണേറ്റർ (ഗവർണർ+ടെർമിനേറ്റർ) എന്ന് തമാശരൂപേണ വിളിച്ചുവരുന്നുണ്ട്.
ജനപ്രീതിയുടെ കാര്യത്തിൽ അർണോൾഡ് എന്നും മുന്നിലായിരുന്നു.
എന്നാൽ സംസാരത്തിൽ ഇന്നും ഓസ്ട്രിയൻ സ്വാധീനം ഉണ്ട്.
സിനിമകൾ Year Title Role Notes 1970 Hercules in New York Hercules His first movie 1977 പമ്പിങ്ങ് അയേൺ Himself 1979 The Villain/Cactus Jack Handsome Stranger 1980 The Jayne Mansfield Story Mickey Hargitay 1982 Conan the Barbarian Conan 1984 Conan the Destroyer Conan The Terminator Terminator (T-800 Model 101) 1985 Red Sonja Kalidor കമാൻഡോ John Matrix 1986 Raw Deal Mark Kaminsky, aka Joseph P. Brenner 1987 Predator Major Alan 'Dutch' Schaeffer The Running Man Ben Richards 1988 Red Heat Captain Ivan Danko Twins Julius Benedict 1990 Total Recall Douglas Quaid/Hauser Kindergarten Cop Detective John Kimble 1991 Terminator 2: Judgment Day Terminator (T-800 Model 101) 1993 Last Action Hero Jack Slater/Himself Junior Dr. Alex Hesse 1994 True Lies Harry Tasker 1996 Jingle All the Way Howard Langston Eraser U.S. Marshal John 'The Eraser' Kruger 1997 Batman Robin Mr. Freeze 1999 End of Days Jericho Cane 2000 The 6th Day Adam Gibson/Adam Gibson Clone 2002 Collateral Damage Gordy Brewer 2003 Terminator 3: Rise of the Machines Terminator (T-850 Model 101) 2009 Terminator Salvation Terminator (T-850 Model 101) Archive footage അവലംബം ↑ External links Arnold Schwarzenegger വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് Texts from Wikisource വിവരങ്ങൾ വിക്കിഡാറ്റയിൽനിന്ന് ഔദ്യോഗിക വെബ്സൈറ്റ് അർണോൾഡ് സ്വാറ്റ്സെനെഗർ at Encyclopædia Britannica Arnold Schwarzenegger Museum Archived 2015-04-07 at the Wayback Machine .
അർണോൾഡ് സ്വാറ്റ്സെനെഗർ ഓപ്പൺ ഡയറക്റ്ററി പ്രൊജക്റ്റിൽ Arnold Schwarzenegger on WWE .com Appearances on C-SPAN ഇന്റർനെറ്റ് മൂവി ഡാറ്റാബേസിൽ നിന്ന് അർണോൾഡ് സ്വാറ്റ്സെനെഗർ Arnold Schwarzenegger ടി.സി.എം. മൂവി ഡേറ്റാബേസിൽ അർണോൾഡ് സ്വാറ്റ്സെനെഗർ at Box Office Mojo Schwarzenegger competing in Mr. Universe (1969) from British Pathé at YouTube
അർത്ഥന ഇംഗ്ലീഷ് വിലാസം https://ml.wikipedia.org/wiki/Arthana
ഐവി ശശി സംവിധാനം ചെയ്ത് മുരളി , പ്രിയ രാമൻ , രാധിക എന്നിവർ പ്രധാന വേഷങ്ങളിൽ അഭിനയിച്ച 1993 ലെ ഇന്ത്യൻ മലയാളം ചിത്രമാണ് അർത്ഥന .
മുരളി , പ്രിയ രാമൻ , രാധിക , സുകുമാരി തുടങ്ങിയവർ അഭിനയിച്ചു ഗിരീഷ് പുത്തഞ്ചേരി എഴുതിയ ഗാനങ്ങൾക്ക്ഈണമ്പകർന്നത് എസ് പി വെങ്കിടേഷ് താരനിര ക്ര.
താരം വേഷം 1 മുരളി രാമചന്ദ്രൻ 2 രാധിക ഭാരതി രാമചന്ദ്രൻ 3 സിദ്ദിഖ് സുരേഷ് 4 വിനീത് ജയകൃഷ്ണൻ 5 സംഗീത അനു രാമചന്ദ്രൻ 6 പ്രിയ രാമൻ പ്രിയ 7 സുകുമാരി പ്രിയയുടെ അമ്മ 8 കുതിരവട്ടം പപ്പു നാണു 9 എം.ജി. സോമൻ മാധവൻ നായർ 10 രാജീവ് രംഗൻ രവി 11 മാമുക്കോയ 12 ടി പി മാധവൻ 13 കവിത സാവിത്രി 14 മാസ്റ്റർ വിശാൽ ശ്രീക്കുട്ടൻ 15 റാണി ഗിരിജ 16 ശാലിനി ജാനു
ഗാനങ്ങൾ : ഗിരീഷ് പുത്തഞ്ചേരി ഈണം : എസ് പി വെങ്കിടേഷ് നമ്പർ.
പാട്ട് പാട്ടുകാർ രാഗം 1 "കാതോരം" കെ ജെ യേശുദാസ് , 2 "കാതോരമാരോ" കെ ജെ യേശുദാസ് , കെ എസ് ചിത്ര 3 "കാതോരമാരോ"(ദു) കെ ജെ യേശുദാസ് , 4 "കതിരിടും" കെ ജെ യേശുദാസ് , 2 "ഓം ഗൌരീശങ്കര" (തുണ്ട്) കെ എസ് ചിത്ര , 3 "തകിലും" ഉണ്ണി മേനോൻ , 4 "വർണ്ണത്തോടു വിരൽ" കെ ജെ യേശുദാസ് , കെ എസ് ചിത്ര
രാമചന്ദ്രൻ / രാമു ഒരു ഡ്രാഫ്റ്റ്‌സ്മാനാണ്.
ഭാര്യ ഭാരതിക്കും മകൾക്കുമൊപ്പം താമസിക്കുന്നു.
ഭാരതിക്ക് അദ്ദേഹത്തോട് മതിയായ സ്നേഹമുണ്ട്, എന്നിരുന്നാലും മുൻ കോപക്കാരിയായ അവൾ  എല്ലാവർക്കുമുള്ള നന്മ മനസ്സിൽ വച്ചുകൊണ്ട് വീട്ടിൽ നിരവധി നിയന്ത്രണങ്ങൾ പാലിച്ചിട്ടുണ്ട്.
റാമുവിന്റെ അമ്മായിയപ്പനും സഹോദരനും അയാളുടെ നിർമ്മാണ കമ്പനിയിലെ പങ്കാളികളായതിനാൽ, അദ്ദേഹം ഏർപ്പെട്ടിരിക്കുന്ന പ്രോജക്ടുകളിൽ നിന്ന് പണം ലാഭിക്കാൻ എല്ലാ മാർഗങ്ങളും ഉപയോഗിക്കുന്നു.
അദ്ദേഹത്തിന്റെ മകളും ( സംഗീത ) കോളേജ് വിദ്യാഭ്യാസത്തോടൊപ്പം ഒരു ഡാൻസ് ക്ലാസിലും പങ്കെടുക്കുന്നു.
ഡാൻസ് മാസ്റ്ററായ ഉണ്ണിയുമായി ( വിനീത് ) അവൾ പ്രണയത്തിലാണ് ഉണ്ണിയുടെ അമ്മ അറിയപ്പെടുന്ന നർത്തകിയാണ്.
എന്നിരുന്നാലും, ഉണ്ണിയുടെ പിതാവ് അവരുടെ വിവാഹത്തിനും ജനനത്തിനും മുമ്പ് മരിച്ചതിനാൽ അമ്മയുടെ വിവരങ്ങൾ വെളിപ്പെടുത്തിയിട്ടില്ല.
മകൾ ഡാൻസ് മാസ്റ്ററുമായി പ്രണയത്തിലാണെന്ന് അറിഞ്ഞ ഭാരതി ഡാൻസ് സ്കൂളിലെത്തി അവരെ ശകാരിക്കുന്നു, അവനെ ഒരു തെണ്ടിയെന്ന് വിളിക്കുന്നു.
കുട്ടികളെ ഡാൻസ് ക്ലാസിലേക്ക് അയയ്ക്കുന്നതിൽ നിന്ന് വിട്ടുനിൽക്കണമെന്നും അവർ ക്ലബ് അംഗങ്ങളോട് നിർദ്ദേശിക്കുന്നു.
രാമചന്ദ്രനും ഈ സംഭവത്തിൽ വളരെയധികം നിരാശനായിരുന്നു, കാരണം അവനും ഒരു അവിഹിത പുത്രൻ (ശ്രീകുട്ടൻ) ഉണ്ടായിരുന്നു.
രാമചന്ദ്രന്റെ മകൻ ശ്രീകുട്ടനും അമ്മ പ്രിയയും മറ്റൊരു പദ്ധതി പുരോഗമിക്കുന്ന ഒരിടത്ത് താമസിക്കുന്നു.
എല്ലാ സ്വാതന്ത്ര്യവും ആസ്വദിച്ച് അദ്ദേഹത്തിന് അവിടെ സന്തോഷകരമായ ജീവിതമുണ്ട്.
അദ്ദേഹം പലപ്പോഴും അവരെ സന്ദർശിക്കാറുണ്ട്, ഈ ബന്ധത്തെക്കുറിച്ച് അവന്റെ ഉത്തമസുഹൃത്തിന് ( സിദ്ദിഖ് ) മാത്രമേ അറിയൂ.
പ്രിയയെ വിവാഹം കഴിക്കാൻ അദ്ദേഹം സന്നദ്ധനായിരുന്നുവെങ്കിലും, തന്റെ മകനോടൊപ്പം ജീവിക്കാൻ കൂടുതൽ ആത്മവിശ്വാസമുള്ളതിനാൽ അത് ആവശ്യമില്ലെന്ന് അവർ പറഞ്ഞു.
ഭാര്യയുടെ സമ്മതമില്ലാത്തതിനാൽ വിവാഹം അസാധുവാകുമെന്നും അദ്ദേഹത്തിന്റെ ഉറ്റസുഹൃത്ത് അഭിപ്രായപ്പെടുന്നു.
എന്നിരുന്നാലും ഗ്രാമത്തിലെ തന്റെ വീട് ശ്രീകുട്ടന്റെ പേരിൽ എഴുതാനാണ് രാമചന്ദ്രൻ പദ്ധതിയിടുന്നത്.
രാമചന്ദ്രന് ഹൃദയാഘാതം സംഭവിച്ച് ആശുപത്രിയിലെ ഐസിയു വിഭാഗത്തിൽ പ്രവേശിപ്പിക്കുന്നതിനാൽ കാര്യങ്ങൾ മോശമായി.
അവൻ സംസാരശേഷിയില്ലാത്തവനായി, പ്രിയയെ കാണാൻ ആഗ്രഹിക്കുന്നുവെന്ന് തന്റെ ഉറ്റ ചങ്ങാതിയെ അറിയിക്കുന്നു.
പ്രിയ ശ്രീകുട്ടനുമായി ആശുപത്രിയിലെത്തുന്നു, രാമചന്ദ്രന്റെ സുഹൃത്ത് ഭാരതിയുടെ സാന്നിധ്യം ശ്രദ്ധാപൂർവ്വം ഒഴിവാക്കിക്കൊണ്ട് അദ്ദേഹത്തെ സന്ദർശിക്കാൻ വഴിയൊരുക്കുന്നു.
എന്നിരുന്നാലും ഐസിയുവിൽ നിന്ന് പുറപ്പെടുന്നതിന് തൊട്ടുമുമ്പ് ഭാരതി ഇരുവരെയും കാണുന്നു.
രാമചന്ദ്രൻ അന്നു രാത്രി അന്തരിച്ചു.
ശ്രീകുട്ടൻ പിതാവിനുവേണ്ടി അലറുകയും ശരീരത്തിലേക്ക് ഓടുകയും ചെയ്യുമ്പോൾ മരുമകൻ മൃതദേഹം സംസ്‌കരിക്കാനൊരുങ്ങുകയായിരുന്നു.
രാമചന്ദ്രന്റെ സുഹൃത്ത് അത് രാമുവിന്റെ കുട്ടിയാണെന്നും ആചാരപ്രകാരം മരണപ്പെട്ടയാൾക്ക് ഒരു മകനുണ്ടെങ്കിൽ, പിതാവിനായി അവസാന ചടങ്ങ് നടത്തേണ്ടത് അവനാണെന്നും വെളിപ്പെടുത്തുന്നു.
അങ്ങനെ, ശ്രീകുട്ടൻ അവസാന ചടങ്ങുകൾ നടത്തുകയും ശവസംസ്കാരത്തിനായി ശരീരം കത്തിക്കുകയും ചെയ്യുന്നു.
പ്രിയയോടുള്ള ഭാരതിയുടെ വിദ്വേഷം വർദ്ധിക്കുന്നു.
എന്നിരുന്നാലും രാമുവിന്റെ മകൾ ശ്രീകുട്ടനോട് സഹോദരി എന്ന വികാരങ്ങൾ വളർത്തിയെടുക്കുന്നു, തുടർന്ന് ഉണ്ണിയുടെ സഹായത്തോടെ പ്രിയയുടെ വീട് കണ്ടെത്തുന്നു.
അപ്പോഴാണ് പ്രിയയ്ക്കും ശ്രീകുട്ടനുമൊപ്പമുണ്ടായിരുന്നപ്പോൾ അച്ഛൻ സന്തോഷവതിയായിരുന്നെന്ന് അവൾ മനസ്സിലാക്കുന്നത്.
ശ്രീകുട്ടൻ എന്ന പേര് അവൾ  നിർദ്ദേശിച്ചതായിരുന്നു .
അവർക്കായി രാമു വാങ്ങിയ വസ്ത്രങ്ങൾ യഥാർത്ഥത്തിൽ പ്രിയ തുന്നിയവ ആയിരുന്നു .
അവർ എങ്ങനെ പരസ്പരം ആകർഷിക്കപ്പെട്ടു എന്നതിനെക്കുറിച്ചും അവളോട് പറയുന്നു.
ഒരു പുതിയ പ്രോജക്റ്റ് നിർമ്മാണത്തിനായി, തന്റെ ക്ലയന്റിന്റെ നിർദ്ദേശപ്രകാരം, രാമചന്ദ്രൻ പ്രിയയും അമ്മയും താമസിച്ചിരുന്ന വീട് നശിപ്പിച്ചു.
അവരുടെ വീട് നശിക്കുന്നത് കണ്ട് പ്രിയയുടെ അമ്മ മരിക്കുന്നു.
തുടർന്ന് പ്രിയ തന്റെ ഒരു സുഹൃത്തിനോടൊപ്പം താമസിക്കുന്നു, പെയിന്റിംഗിൽ തന്റെ ഭാഗ്യം പരീക്ഷിക്കാൻ അവൾ നിർബന്ധിക്കുന്നു.
അവൾ അത് പരീക്ഷിച്ചുവെങ്കിലും ആരും അത് വാങ്ങുന്നില്ല.
രാമചന്ദ്രൻ അവളെ കണ്ടെങ്കിലും അവൾ അവനെ പൂർണ്ണമായും അവഗണിച്ചു.
താമസിയാതെ അവളുടെ പെയിന്റിംഗുകൾ വിൽക്കാൻ തുടങ്ങി.
രാമാചന്ദ്രൻ അല്ലാതെ മറ്റാരും ഹോട്ടൽ പോലുള്ള ബിസിനസ്സ് സംരംഭങ്ങളിൽ ഉപയോഗിക്കുന്നതിന് പെയിന്റിംഗുകൾ വാങ്ങിയിട്ടില്ലെന്നു  പിന്നീട് അവൾക്ക് മനസ്സിലായി.
രാമചന്ദ്രനും പെയിന്റിംഗ് ഇഷ്ടമാണെന്നും രാമചന്ദ്രൻ ചെയ്ത അവളുടെയും അമ്മയുടെയും ഛായാചിത്രം അവർ കാണുന്നു.
കാലം കടന്നുപോകുന്തോറും രാമചന്ദ്രൻ വിവാഹിതനാണെന്ന് അറിഞ്ഞിട്ടും അവർ പരസ്പരം ആകർഷിക്കപ്പെട്ടു.
ഭാരതിയുടെ പ്രതികരണത്തെ ഭയന്ന് അദ്ദേഹം ഈ വസ്തുത എല്ലാവരിൽ നിന്നും മറച്ചിരുന്നു.
ഭാരതി മകളോട് ദേഷ്യപ്പെടുകയും മുറിയിൽ പൂട്ടിയിടുകയും ചെയ്യുന്നു.
എന്നിരുന്നാലും അവൾ ജനാലയിലൂടെ രക്ഷപ്പെട്ട് പ്രിയയുടെ വീട് സന്ദർശിക്കുന്നു.
ഭാരതി അച്ഛൻ സോമനും സഹോദരനുമൊപ്പം അവിടെയെത്തി പ്രിയയോടും മകനോടും വീട് വിടാൻ ആവശ്യപ്പെടുന്നു.
ഷിഫ്റ്റുചെയ്യാൻ പ്രിയ രണ്ട് ദിവസത്തെ സമയം ആവശ്യപ്പെടുന്നു.
പിതാവിനെ കാണാൻ ആഗ്രഹിക്കുന്നുവെന്ന് ശ്രീകുട്ടൻ അമ്മ പ്രിയയോട് പറയുന്നു.
താമസിയാതെ തന്നെ കാണാമെന്ന് പറഞ്ഞ് പ്രിയ അവനെ ആശ്വസിപ്പിക്കുന്നു.
വീട്ടിൽ താമസിക്കാൻ അസ്വസ്ഥത തോന്നുന്നതിനാൽ ഭാരതിയുടെ മകൾ വീട് വിടാൻ പദ്ധതിയിടുന്നു.
പ്രിയയ്ക്കും ശ്രീകുട്ടനും എന്ത് സംഭവിക്കും?
ഭാരതി അവരെ സ്വീകരിക്കുമോ?
ക്ലൈമാക്സ് അത് വെളിപ്പെടുത്തുന്നു.
പരാമർശങ്ങൾ ബാഹ്യ ലിങ്കുകൾ അർത്ഥന (1993) ഇന്റർനെറ്റ് മൂവി ഡാറ്റാബേസിൽ
കാമനായ്ക്കൻ പാളൈയം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാമനായക്കൻ പാളൈയം ടൗൻ പഞ്ചായത്ത്
തമിഴ്‌നാട്ടിലെ തിരുപ്പൂർ ജില്ലയിൽ സ്ഥിതിചെയ്യുന്ന 17 പഞ്ചായത്തുകളിൽ ഒന്നാണ് കാമനായകൻ പാലയം (തൃതീയ) പനോരമ.
2016 ഫെബ്രുവരി 24 ന് ഇത് ഒരു വിലപേശലായി പ്രഖ്യാപിച്ചു.
കോയമ്പത്തൂർ ജില്ലയ്ക്കും തിരുപ്പൂർ ജില്ലയ്ക്കുമിടയിലാണ് ഇത് സ്ഥിതിചെയ്യുന്നത്.
ആകെ 15 വാർഡുകളുണ്ട്.
വടക്കൻ സംസ്ഥാനങ്ങളായ ബീഹാർ, ഉത്തർപ്രദേശ്, മധ്യപ്രദേശ്, ഒറീസ എന്നിവിടങ്ങളിൽ അയ്യായിരത്തോളം ആളുകൾ കരണായക്കഞ്ചയിൽ താമസിക്കുന്നു.
കാമനായകൺലയത്തിന് ചുറ്റും 15 ഓളം ഫാക്ടറികളുണ്ട്.
പെയർക്കാരനം
കാമത്തിനായുള്ള മോഹമാണ് കാമമെന്ന് അവർ പറയുന്നു.
വിജയനഗര ഭരണകാലത്ത് പാലയക്കരന്മാർ തങ്ങളുടെ ആധിപത്യം നിലനിർത്തിയിരുന്ന സ്ഥലത്ത് മഹായനായകർ കുടിച്ചതിനാൽ ഇത് കാമ-വീര-നായകൻ-പാലയം എന്നറിയപ്പെട്ടു.
ഈ പേര് പിന്നീട് പമാനയം എന്ന് പുനർനാമകരണം ചെയ്തു.
എന്നിരുന്നാലും, ഈ സ്ഥലത്തിന്റെ മുഴുവൻ പേര് കാമ നായകനായ പാലയം എന്നാണ് കാമനായകൻ പാളൈയം ജംഗ്ഷൽ
നാല് വഴികളുള്ള ജംഗ്ഷനാണ് കാമനായകൻ പാലയം ജംഗ്ഷൻ.
ദിവസവും ആയിരക്കണക്കിന് വാഹനങ്ങൾ ഓടിക്കുന്ന ഏറ്റവും പ്രധാനപ്പെട്ട റോഡാണ് ഈ റോഡ്.
കാമനായകൻ പാലയം വഴി പല്ലടം വരെ അവിനാസിയിലേക്ക് ഒരു റോഡ്, കാമനായകൻ പാലയം മുതൽ പൊള്ളാച്ചി വരെ ഒരു റോഡ്, കാമനായകന്ന പാലയം മുതൽ അന്നൂർ റോഡ് വരെ.
അതുകൊണ്ടാണ് നൽ‌റൂട്ടിലെ ഗതാഗതം കാലാകാലങ്ങളിൽ ഇടയ്ക്കിടെ ഉണ്ടാകുന്നത്.
ഇത് ഇപ്പോൾ ഒരു ശതാബ്ദി നഗരമായി രൂപാന്തരപ്പെട്ടു എന്നത് ശ്രദ്ധേയമാണ്.
ഹൈലൈറ്റുകൾ
ഈ പ്രദേശത്തെ ഒരു പ്രത്യേക സ്ഥലമാണ് കാമനായകൻ പാലയം അർത്ഥനരേശ്വര ക്ഷേത്രം.
മറിയമ്മൻ, വാടുക്ക പാലയം മാഗാലയംമാൻ ക്ഷേത്രങ്ങളും പ്രത്യേകമാണ്.
ഗണപതിയുടെ പ്രതിമയായ പ്രശസ്തമായ കാമനായക പാലയം പട്ടണത്തിലെ ഏറ്റവും പുരാതന വേപ്പിലകളിൽ ഒന്നാണ്.
ഈ നഗരത്തിലെ പ്രതിവാര മാർക്കറ്റിന് ഏകദേശം 98 വർഷം പഴക്കമുണ്ട്, ഏകദേശം ഒരു നൂറ്റാണ്ട് പഴക്കമുണ്ട്.
ബ്രിട്ടീഷ് രാജിലാണ് കാമനായകൻ പാലയം പോലീസ് സ്റ്റേഷൻ സ്ഥിതി ചെയ്യുന്നത്.
ബ്രിട്ടീഷ് ഭരണകാലത്ത് എലിസബത്ത് മഹാറാണി രാജ്ഞിയാണ് കാമനായകൻ പാലയം പോലീസ് സ്റ്റേഷൻ തുറന്നത്.
15.05.1926 നാണ് ഈ പോലീസ് സ്റ്റേഷൻ തുറന്നത്.
ഇപ്പോൾ 93 വർഷമായി.
തമിഴ്‌നാട് പോലീസിന്റെ ചരിത്രത്തിലെ ഏറ്റവും പഴക്കം ചെന്ന പോലീസ് സ്റ്റേഷനാണ് കാമനായകൻ പാലയം പോലീസ് സ്റ്റേഷൻ.
ഒരു പോലീസ് സ്റ്റേഷൻ ഉണ്ട്.
കൂടുതൽ തിയേറ്ററുകളുണ്ട്.
നാല് റോഡുകൾ, ഒരു വാരാന്ത്യ മാർക്കറ്റ്, ഒരു മുന്നറിയിപ്പ് വിളക്ക്, ഒരു ഷോപ്പിംഗ് സ്ട്രീറ്റ്, ഒരു സൂപ്പർ മാർക്കറ്റ്, ബാങ്കുകൾ എന്നിവയും ഇവിടെയുണ്ട്.
നഗരത്തിലെ 98-ാമത്തെ ഏറ്റവും പഴയ പ്രതിവാര വിപണിയാണ് ഈ പ്രതിവാര വിപണി.
ബ്രിട്ടീഷ് ഭരണത്തിൻ കീഴിലാണ് ഈ പ്രതിവാര വിപണി സൃഷ്ടിക്കപ്പെട്ടത്.
ഡൗൻ പഞ്ചായത്ത്
കൗൺസിൽ 83 തെരുവുകളെയും 15 കൗൺസിലർമാരെയും തിരഞ്ഞെടുക്കുന്നു.
ബറോക്ക് സർക്കാരിന്റെ ഭരണ ആസ്ഥാനമായ പല്ലടം യൂണിയൻ കൗൺസിലിലേക്ക് ഇവ അയയ്ക്കുന്നു.
2001 ലെ സെൻസസ് പ്രകാരം ജനസംഖ്യ 12,378 ആയിരുന്നു.
ജനസംഖ്യയുടെ 53% പുരുഷന്മാരും 47 ശതമാനം സ്ത്രീകളുമാണ്.
ഗതാഗതം, വാർത്താവിനിമയം
തിരുപ്പൂർ 28 കിലോമീറ്റർ റെയിൽ‌വേ സ്റ്റേഷനും 38 കിലോമീറ്റർ കോയമ്പത്തൂർ അന്താരാഷ്ട്ര വിമാനത്താവളവുമുണ്ട്.